ඉන්දීය අගමැතිවරයාගේ සංචාරය හේතුවෙන් අද පස්වරු 6 සිට හෙට දහවල් දක්වා කොළඹ නගරයේ විශේෂ රථ වාහන සැලැස්මක් ක්‍රියාත්මක බවයි පොලිස් මූලස්ථානය නිවේදනය කළේ.කටුනායක අධිවේගී මාර්ගය, බේස්ලයින් මාර්ගය, නෙළුම් පොකුණ, පිත්තල මන්සන්ධිය, කොල්ලූපිටිය, ගාලූ මුවදොර, බෞද්ධාලෝක මාවත ඇතුළු තවත් මාර්ග කිහිපයක් ඒ අනුව අද පස්වරු 6 සිට මෙලෙස වසා තැබෙනු ඇති.එමෙන්ම ඉන්දීය අග්‍රාමාත්‍යවරයා ගමන් ගන්නා සෑම අවස්ථාවකදීම එම මාර්ගයන් සහ අතුරු මාර්ගයන් සම්පූර්ණයෙන්ම වසා තැබෙන අතර එක් දිශාවකට හෝ වාහන ගමන් කිරීමට අවස්ථාව හිමි වන්නේ නැහැ.ඉන්දීය අග්‍රාමාත්‍ය නරේන්ද්‍ර මෝදි අද රාත්‍රියේ දී කොටුව ජනාධිපති මන්දිරයේදී ජනාධිපති මෛත්‍රීපාල සිරිසේන මුණ ගැසෙන අතර මේ නිසා පස්වරු 8.20 සිට රාත්‍රි 10.30 දක්වා කාලය තුළ ගාලූ මුවදොර මාර්ගය වසා තැබෙන බවයි පොලිස් මුලස්ථානය නිවේදනය කළේ.